ADVANC รับประโยชน์สูงสุดจากการประมูล 4Gเตรียมรับเงินปันผล 2.7% เพียงถือหุ้น 2 เดือน
บล.ธนชาต มองว่า ADVANC จะได้ประโยชน์มากสุดจากข่าวเชิงบวกการประมูลใบอนุญาต สำหรับการลงทุนใน ADVANC ตอนนี้ นักลงทุนจะได้อัตราผลตอบแทนจากเงินปันผลที่ 2.7% เพียงแค่ถือหุ้นเป็นระยะเวลา 2 เดือน
28 ก.ค. 2558

บล.ธนชาต ระบุในบทวิเคราะห์ (28 ก.ค.) มองว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC จะได้ประโยชน์มากสุดจากข่าวเชิงบวกการประมูลใบอนุญาต โดยการประมูลจะช่วยปลดล็อคข้อจำกัดด้านขีดความสามารถในการรองรับของ ADVANC ขณะที่ฐานกำไรที่มีขนาดใหญ่ขึ้นของ ADVANC ทำให้บริษัทแบกรับภาระค่าใช้จ่ายจากการประมูลที่น้อยกว่าผู้ประกอบการรายอื่น
นอกจากนี้ยังคาดว่า ADVANC จะเร่งให้บริการ 4G เพื่อเพิ่มความสามารถในการรักษาฐานลูกค้าของบริษัท และด้วยบริษัทจ่ายปันผลทุกครึ่งปี ดังนั้นการลงทุนใน ADVANC ตอนนี้ นักลงทุนจะได้อัตราผลตอบแทนจากเงินปันผลที่ 2.7% เพียงแค่ถือหุ้นเป็นระยะเวลา 2 เดือน